Ministru kabineta noteikumu projekta „Grozījumi Ministru kabineta 2010.gada 9.novembra noteikumos Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) 2015.gada 31.marta protokollēmuma Nr.17 (43 §) 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekta„Grozījumi Ministru kabineta 2010.gada 9.novembra noteikumos Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība”” (turpmāk - noteikumu projekts) mērķis ir noteikt iespēju veikt noslēguma maksājumu pirms projekta pabeigšanas, ja šāda iespēja būtu paredzēta attiecīgajos MK noteikumos par aktivitātes īstenošanu.  Šobrīd apzināti divi Eiropas Savienības (turpmāk – ES) fondu lielie projekti - “Infrastruktūras attīstība Krievu salā ostas aktivitāšu pārcelšanai no pilsētas centra” un “VSIA „Paula Stradiņa klīniskā universitātes slimnīca” jaunā A korpusa 1.kārtas būvniecība”” (atbilstoši MK 2015.gada 31.marta protokollēmuma Nr.17 43.§ 4.punktam Veselības ministrijai jāizstrādā lielā projekta iesniegums un sadarbībā ar Finanšu ministriju līdz 2015.gada 30.jūnijam jāiesniedz tas izvērtēšanai Eiropas Komisijai), kuri nebūs pilnībā pabeigti līdz 2015.gada 31.decembrim, t.i., līdz ES Padomes 2006.gada 11.jūlija regulas Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006), 56.panta 1.punktā noteiktajam termiņam, līdz kuram ir attiecināmi izdevumi. Minēto projektu funkcionalitātes nodrošināšanu finansējuma saņēmēji plāno attiecīgi ne ātrāk kā 2018.gada beigās un 2017.gadā. Saskaņā ar Eiropas Komisijas (turpmāk – EK) slēgšanas pamatnostādņu 2007.-2013.gada periodam (apstiprinātas 2013.gada 20.martā) (turpmāk – EK slēgšanas pamatnostādnes)3.5.apakšpunktu šādi projekti uzskatāmi par “nefunkcionējošiem projektiem”. Saskaņā ar EK slēgšanas pamatnostādnēm, tiek paredzēta iespēja saglabāt ES līdzfinansējumu par tādiem “nefunkcionējošu” projektu izdevumiem, kas veikti līdz 2015.gada 31.decembrim un iekļauti EK noslēguma deklarācijā, ja šie projekti ir pabeigti un to funkcionalitāte ir nodrošināta (tai skaitā nodrošināta projekta mērķa sasniegšana) ne vēlāk kā līdz 2019.gada 31.martam, t.i., divus gadus pēc slēgšanas dokumentu iesniegšanas termiņa EK. Savukārt, atbilstoši Regulas Nr.1083/2006 78.panta 1.punktam un EK slēgšanas pamatnostādņu 3.8.apakšpunktam ES līdzfinansētajā projektā, kas īstenots kā valsts atbalsta projekts atbilstoši EK lēmumam, valsts atbalstam ir jābūt izmaksātam finansējuma saņēmējam pirms slēgšanas dokumentu iesniegšanas EK, t.i., līdz 2017.gada 31.martam. Līdz ar to visi maksājumu pieprasījumi par izdevumiem, ko finansējuma saņēmējs šajos projektos ir veicis līdz 2015.gada 31.decembrim, sadarbības iestādei vai atbildīgajai iestādei ir jāiesniedz maksājumu iestādē līdz MK 2010.gada 9.novembra noteikumos Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” (turpmāk – MK noteikumi Nr.1041) 30.2.apakšpunktā noteiktajam termiņam.  Lai deklarētu EK augstāk minēto nefunkcionējošo projektu ietvaros līdz 2015.gada 31.decembrim veiktos attiecināmos izdevumus maksimāli iespējamā apjomā, MK noteikumu Nr.1041 16.3.apakšpunktu nepieciešams papildināt, norādot, ka izņēmuma gadījumā noslēguma maksājumu var veikt arī pirms projekta īstenošanas beigām, tai skaitā tā funkcionalitātes nodrošināšanas, ja šāda īpaša izņēmuma kārtība ir noteikta MK noteikumos par aktivitātes īstenošanu, kur atrunāti arī šāda noslēguma maksājuma nosacījumi, t.sk. nodrošinājums, ja attiecināms. Ja grozījumi netiks izdarīti, iepriekš minēto nefunkcionējošo projektu izdevumi netiks attiecināti no ES fondu finansējuma.  Otrkārt, noteikumu projekts paredz pagarināt MK noteikumu Nr.1041 30.2.apakšpunktā noteikto termiņu, līdz 2016.gada 31.martam – datums, līdz kuram maksājumu iestāde pieņem maksājumu pieprasījumus un maksājumu rīkojumu no atbildīgās iestādes vai sadarbības iestādes. Minētais termiņš tiek pagarināts, ņemot vērā to, ka šobrīd intensīvi tiek pagarināti projektu īstenošanas termiņi, tādejādi nepieciešams noteikt garāku termiņu iestādēm, lai tās kvalitatīvāk varētu pārbaudīt iesniegtos maksājumu pieprasījumus. |
| 3. | Projekta izstrādē iesaistītās institūcijas | Finanšu ministrija, Centrālā finanšu un līgumu aģentūra un Valsts kase |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās institūcijas un ES fondu finansējuma saņēmēji |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotos grozījumus MK noteikumos Nr.1041, tiesiskais regulējums samazinās ES fondu vadībā iesaistīto institūciju noslodzi, kā arī pagarinot termiņus to funkciju izpildei, tiks uzlabota maksājumu pieprasījumu izskatīšanas kvalitāte. Savukārt MK noteikumu Nr.1041 16.3.apakšpunktā noteiktais izņēmums, nosakot iespēju noteikt citu noslēgumu maksājumu veikšanas kārtību, var radīt risku uz valsts budžetu, ja noteiktajā termiņā netiks nodrošināta to projektu funkcionalitāte, kuriem pēdējais maksājums tiks veikts pirms pilnīgas projekta pabeigšanas. Šādā gadījumā finansējuma saņēmējiem izmaksātais finansējums tiks uzskatīts par neattiecināmu un tiks atgūts atbilstoši MK 2010.gada 10.gada noteikumiem Nr.740 “Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus”. |
| 3. | Administratīvo izmaksu monetārs novērtējums | Noteikumu projekts šo jomu neskar, jo darba apjoms paliek nemainīgs. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Lai noteiktu konkrētus nosacījumus un izņēmumu attiecībā uz noslēguma maksājuma veikšanu, atbildīgajām iestādēm (nozares ministrijām) jāizvērtē un nepieciešamības gadījumā īpaši pamatotos gadījumos jāvirza grozījumi attiecīgos MK noteikumos par aktivitāšu īstenošanu, kas attiecas uz konkrētiem projektiem. Uz noteikumu projekta izstrādes brīdi zināmie potenciāli saistītie un grozāmie tiesību akti ir šādi:  1. MK 2009.gada 13.janvāra noteikumi Nr.44 “Noteikumi par darbības programmas “Infrastruktūra un pakalpojumi” papildinājuma 3.1.5.3.1.apakšaktivitāti “Stacionārās veselības aprūpes attīstība””;  2. MK 2008.gada 14.okobra noteikumiNr.857 “Noteikumi par darbības programmas “Infrastruktūra un pakalpojumi” papildinājuma 3.3.1.3.aktivitāti “Lielo ostu infrastruktūras attīstība “Jūras maģistrāļu” ietvaros””. |
| 2. | Atbildīgā institūcija | Par anotācijas IV.sadaļas 1.punkta 1.apakšpunktā minētā MK noteikumu projekta izstrādi atbildīga ir Veselības ministrija un par anotācijas IV.sadaļas 1.punkta 2.apakšpunktā minētā MK noteikumu projekta izstrādi atbildīga ir Satiksmes ministrija. Minētie MK noteikumu projekti var tikt virzīti izskatīšanai vienlaikus ar šo MK noteikumu projektu vai pēc tā apstiprināšanas, bet ne vēlāk kā līdz 31.12.2015. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka grozījumi MK noteikumos Nr.1041 galvenokārt skar ES fondu vadībā iesaistītās institūciju pienākumu izskatīt maksājumu pieprasījumus un termiņu, kādā iestādes veic minēto uzdevumu, tad sabiedrības līdzdalība projekta izstrādē nav plānota. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES fondu vadībā iesaistītās institūcijas. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar grozījumiem MK noteikumos Nr.1041 valsts pārvaldes institucionālā struktūra netiks mainīta, netiks izveidotas jaunas institūcijas vai likvidētas esošās. |
| 3. | Cita informācija | Nav. |

Anotācijas III, V sadaļa – MK noteikumu projekts šo jomu neskar.

Finanšu ministrs J.Reirs

10.06.2015 11:59

1108

I.Petrova,

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

juriskonsulte

67083941, inita.petrova@fm.gov.lv